Document ID: 31998D0491

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιουλίου 1998 σχετικά με τη σύναψη της συμφωνίας μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο κλωστοϋφαντουργικών προϊόντων που μονογραφήθηκε στις 28 Μαρτίου 1998 (98/491/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2, πρώτη πρόταση,
την πρόταση της Επιτροπής,
Εκτιμώντας:
ότι η Επιτροπή διαπραγματεύθηκε, εξ ονόματος της Κοινότητας, διμερή συμφωνία με τη Ρωσική Ομοσπονδία για για το εμπόριο κλωστοϋφαντουργικών προϊόντων, που καλύπτονται από τα κεφάλαια 50 έως 63 της συνδυασμένης ονοματολογίας, η οποία μονογραφήθηκε στις Βρυξέλλες, στις 28 Μαρτίου 1998 7
ότι η απόφαση 98/379/ΕΚ του Συμβουλίου (1), προβλέπει την προσωρινή εφαρμογή της μονογραφηθείσας συμφωνίας, με την επιφύλαξη της αμοιβαίας προσωρινής εφαρμογής της από τη Ρωσική Ομοσπονδία 7
ότι η Ρωσική Ομοσπονδία δεν ήταν σε θέση να εφαρμόσει προσωρινά τη μονογραφηθείσα συμφωνία 7
ότι συμφωνήθηκε με τη Ρωσική Ομοσπονδία ότι η συμφωνία θα εφαρμοστεί προσωρινά από την ημερομηνία της υπογραφής της 7
ότι αυτή η διμερής συμφωνία θα πρέπει να εγκριθεί και να υπογραφεί εξ ονόματος της Ευρωπαϊκής Κοινότητας,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο κλωστοϋφαντουργικών προϊόντων, εγκρίνεται, εξ ονόματος της Κοινότητας.
Σύμφωνα με το άρθρο 6 παράγραφος 1 της συμφωνίας, η συμφωνία θα εφαρμοστεί προσωρινά από την ημερομηνία της υπογραφής της και από τα δύο μέρη.
Το κείμενο της συμφωνίας αυτής επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία που αναφέρεται στο άρθρο 1, δεσμεύοντας την Κοινότητα.
Η Επιτροπή, εξ ονόματος της Κοινότητας, προβαίνει στην κοινοποίηση που προβλέπεται στο άρθρο 6 παράγραφος 1 της συμφωνίας.
Βρυξέλλες, 20 Ιουλίου 1998.

Labels: 1
15
18